SA vlieënier, nog vier sterf in Namibië-vliegongelukDie area waar die vliegtuig neergestort het (Foto: Namibian/Twitter) ŉ Suid-Afrikaanse vlieënier en ŉ Duitse gesin van vier is Dinsdag in ŉ vliegtuigongeluk in Namibië dood. Volgens die polisie het hulle in ŉ gehuurde Cessna 210 gevlieg en het die vliegtuig kort nadat dit opgestyg het, in die Zambezirivier neergestort. “Daar was ŉ vlieënier en vier insittendes en almal is op slag dood,” het hoofinspekteur Elifas Kuwinga gesê. Die vliegtuig het by Impalila-eiland opgestyg en minute daarna neergestort. Die Namibiese nuusplatform Informanté berig die vlieënier is ŉ jong Suid-Afrikaanse vrou terwyl die ander oorledenes ŉ man en ŉ vrou, albei in hul 50’s, en hul twee dogters, is. Een van die dogters was glo 17 jaar oud. The Namibian Police have confirmed that police officers from Impalila Island in the Zambezi region are guarding the scene where five people died in an aircraft crash earlier today. https://t.co/HcvOmQ0UFk pic.twitter.com/eBv80oepyv — The Namibian (@TheNamibian) August 30, 2022